钦定古今图书集成/理学汇编/字学典/第109卷 > 李常
## 钦定古今图书集成/理学汇编/字学典/第109卷 > 李常

按《宋史》本传：“李常，字公择，南康建昌人。少读书庐山
白石僧舍，既擢第，留所抄书九千卷，名舍曰‘李氏山
房。熙宁初，为秘阁校理。元丰六年，迁礼部侍郎。哲宗
立，进户部尚书’。”

按《东坡集》：李公择初学草书，所不能者，辄杂以真行，
刘贡父谓之鹦哥娇。其后稍进，问仆：“吾书比来何如？”
仆曰：“可谓秦吉了矣。”

按：《攻愧集跋李山房与山谷帖》云：“山房不以书名，尝
见行书，不知草圣乃如此。以是知前辈无不过人者。”